Paġna Fid-dawl tas-16-il laqgħa tas-CoP tas-CITES, is-Segretarjat tas-CITES f'Marzu 2013 iddikjara li: "In-numru ta' rinoċeronti maqtula illegalment fl-Afrika ta' Isfel laħaq l-ogħla livelli tiegħu fl-istorja riċenti u t-tnaqqis eventwalment se jsir insostenibbli jekk l-inċidenti ta' kaċċa illegali jkomplu jiżdiedu bir-rati attwali. It-tweġibiet riċevuti wara n-Notifiki segwenti lill-Partijiet Nri. 2012/014 u 2012/053 jindikaw varjetà ta' miżuri implimentati mill-Partijiet sabiex itemmu l-livelli għolja preżenti ta' kaċċa illegali tar-rinoċeronti u l-kummerċ illegali assoċjat tal-qrun tar-rinoċeronti. Minkejja dawn il-miżuri u r-riżorsi sinifikanti li qed jiġu investiti sabiex jiġu miġġielda l-kaċċa illegali tar-rinoċeronti u l-kummerċ illegali tal-qrun tar-rinoċeronti u l-isforzi ta' min ifaħħarhom mill-awtoritajiet tal-infurzar f'numru ta' pajjiżi, in-numru ta' rinoċeronti kkaċċjati illegalment kull sena baqa' jiżdied b'rata allarmanti. Qabel l-adozzjoni tal-ewwel verżjoni ta' dan id-dokument ta' gwida fi Frar 2011, numru ta' Stati Membri nnotaw żieda fl-applikazzjonijiet għal ċertifikati għal kummerċ intra-UE u għar-riesportazzjoni ta' qrun tar-rinoċeronti ppreżentati bħala "antikitajiet" jew "kampjuni maħduma". F'ħafna każijiet, l-investigazzjonijiet urew li l-motivazzjoni tax-xerrejja ftit kienet marbuta man-natura artistika tal-oġġetti. Indikazzjoni għal dan kienet li l-prezzijiet offruti għal tali prodotti fid-djar tal-irkanti kienu korrelatati prinċipalment mal-piż tagħhom, pjuttost milli ma' xi element ieħor. Dawk il-prezzijiet laħqu livelli għolja ħafna li ma għandhom l-ebda rabta mal-valur artistiku tagħhom. Wara li r-Renju Unit u l-Ġermanja adottaw interpretazzjoni stretta tal-leġislazzjoni tal-Unjoni dwar il-Kummerċ barra mill-Unjoni, ta' tali prodotti, f'Settembru u Ottubru 2010, Stati Membri oħra nnotaw li rċevew applikazzjonijiet għar-riesportazzjoni jew talba għall-informazzjoni dwar kif tali applikazzjonijiet jiġu ttrattati minnhom, li jissuġġerixxi li xi kummerċjanti kienu qegħdin jippruvaw jaħarbu r-reġim tar-Renju Unit u Ġermaniż u jsibu l-eħfef mod biex jerġgħu jesportaw mill-ġdid dawk l-oġġetti mill-UE. Barra minn hekk, matul din l-aħħar sena fl-UE sar serq b'rata li qatt ma rajna bħala ta' qrun tar-rinoċeronti f'mużewijiet, fi djar tal-irkant jew fi ħwienet tal-antikitajiet jew ta' tassidermisti. Il-Europol irreġistrat ħamsin każ ta' serq (inkluż 10 attentati) fi tlettax-il Stat Membru tal-UE, li rriżultaw f'60 kampjun misruqa. Huwa probabbli li ħafna aktar serqiet ma ġewx irrappurtati lill-Europol għal diversi raġunijiet. Hemm indikazzjonijiet li grupp tal-kriminalità organizzata (OCG) partikolari jista' jkun responsabbli għall-maġġoranza ta' dawn ir-reati. Terz tal-qrun irrappurtati misruqin kienu attribwiti direttament lil dan l-OCG u sa issa ma ġiex identifikat li kien hemm xi OCG ieħor involut f'dan il-qasam ta' kriminalità. Dan l-OCG ħafna drabi jbigħ lil intermedjarji li milli jidher huma responsabbli għaż-żieda fl-applikazzjonijiet għaċ-ċertifikati u l-permessi għall-kummerċ tal-qrun tar-rinoċeronti. Il-membri tal-OCG jattendu regolarment għall-irkanti u jżuru negozjanti tal-antikitajiet bil-għan li jixtru jekk mhux ukoll jisirqu qrun tar-rinoċeronti mmuntati jew qrun maħduma. Hemm suspett li dawn jgħadduhom lill-intermedjarji li mbagħad ibigħuhom lis-suq Ċiniż u Vjetnamiż. Ġie nnotat li mir-restrizzjonijiet 'l hawn fuq il-bejgħ tal-qrun tar-rinoċeronti f'irkanti fir-Renju Unit, l-OCG ikkonċentra fuq ċentri tal-irkanti fi Stati Membri oħra. Hemm suppożizzjoni qawwija li l-qrun tar-rinoċeronti, b'mod partikolari dawk ippreżentati bħala antikitajiet jew kampjuni maħduma, jistgħu jiġu riesportati mill-UE sabiex jalimentaw id-domanda għall-qrun tar-rinoċeronti għall-mediċina fl-Asja. Dan il-kummerċ jista' jistimula aktar id-domanda għal tali prodotti f'dan ir-reġjun u jżomm il-prezzijiet f'livell għoli jew jimbuttahom 'il fuq. Min-naħa tagħha, domanda għolja bħal din għal prodotti ta' valur għoli tirrappreżenta suq lukrattiv li huwa attraenti ħafna għall-kaċċaturi illegali u n-negozjanti illegali. Din is-sitwazzjoni tista' tinkoraġġihom sabiex iwettqu l-attivitajiet kriminali tagħhom, li jipperikolaw aktar il-konservazzjoni tal-popolazzjonijiet li fadal tar-rinoċeronti. Dan jissottolinja l-ħtieġa li l-Istati Membri jkomplu japplikaw il-leġislazzjoni tal-UE dwar il-kummerċ tal-ispeċijiet selvaġġi b'mod li jipproteġi l-ispeċi u jiggarantixxi l-konservazzjoni tagħha. Jista' jkun li b'riżultat ta' dan l-OCG jasal f'punt li akkost ta' kollox jipprova jakkwista l-qrun tar-rinoċeronti u konsegwentement ikun aktar suxxettibbli għal azzjoni ta' infurzar tal-liġi. Skont id-Deċiżjoni 16.84 li ġiet adottata fis-CoP16 tas-CITES, il-partijiet għandhom: jintroduċu miżuri nazzjonali, kif ikun xieraq, b'appoġġ għall-implimentazzjoni tas-CITES, sabiex jirregolaw il-kummerċ intern f'kampjuni tar-rinoċeronti, inkluż kwalunkwe kampjun li minn dokument ta' akkumpanjament, l-imballaġġ, marka jew tikketta, jew minn kwalunkwe ċirkustanza oħra, jidher li jkun parti jew derivattiv ta' rinoċeronti; jikkunsidraw li jintroduċu miżuri domestiċi aktar stretti sabiex jirregolaw ir-riesportazzjoni ta' prodotti tal-qrun tar-rinoċeronti minn kwalunkwe sors". Il-Partijiet kollha għandhom: (...) Jimplimentaw miżuri sabiex jimmonitorjaw l-attivitajiet tad-djar tal-irkanti, l-irkantaturi u l-kummerċ tal-antikitajiet, kif meħtieġ, sabiex jevitaw i-kummerċ illegali tal-qrun tar-rinoċeronti;" Il-qafas regolatorju tal-Unjoni dwar il-kummerċ tal-flora u l-fawna selvaġġa jrid jiġi interpretat fid-dawl tal-għanijiet tiegħu, il-prinċipju ta' prekawzjoni, u b'konsiderazzjoni xierqa għall-għarfien tal-iżviluppi riċenti. Barra minn hekk, billi jidher li f'bosta Stati Membri hemm attentati koordinati minn xi negozjanti biex jiksbu qrun tar-rinoċeronti fi ħdan l-Unjoni qabel ma (jerġgħu) jesportawhom lejn l-Asja tal-Lvant, hija meħtieġa gwida sabiex ikun assigurat li jiġi segwit approċċ komuni mill-Istati Membri kollha għall-esportazzjoni u r-riesportazzjoni ta' tali prodotti (ara s-sezzjoni (3) hawn isfel). L-Istati Membri huma mistiedna jagħtu attenzjoni partikolari lill-applikazzjonijiet għall-kummerċ intra-Unjoni, tal-qrun tar-rinoċeronti, minħabba li dawn jistgħu jintużaw ukoll mill-operaturi sabiex jakkwistawhom u jinnegozjawhom ulterjorment b'mod illegali lejn l-Asja, jew biex jirċievu ċertifikati li mbagħad jintużaw ħażin. Ir-rakkomandazzjonijiet għall-immaniġġar ta' dawk l-applikazzjonijiet huma ppreżentati taħt is-sezzjoni (4) hawn isfel. Hija meħtieġa gwida wkoll fir-rigward tal-applikazzjonijiet għall-importazzjoni fl-UE, ta' prodotti tar-rinoċeronti ppreżentati bħala "trofej tal-kaċċa" (sezzjoni (5)). Filwaqt li huwa jikkostitwixxi espressjoni ta' kif is-servizzi tal-Kummissjoni u l-Istati Membri jinterpretaw u beħsiebhom japplikaw ir-Regolament (KE) Nru 338/97, u tal-miżuri li huma jikkunsidraw li jikkostitwixxu l-aqwa prattika, m'għandux is-saħħa ta' liġi. Huwa jibqa' soġġett għal-liġi tal-Unjoni, u b'mod partikolari għad-dispożizzjonijiet tar-Regolament (KE) Nru 338/97. Id-dokument għandu jiġi ppubblikat b'mod elettroniku mis-servizzi tal-Kummissjoni, u jista' jiġi ppubblikat mill-Istati Membri. Id-dokument se jiġi rieżaminat mill-Kumitat tal-Unjoni dwar il-Kummerċ tal-Fawna u l-Flora Selvaġġi fit-tieni semestru tal-2016. L-atti tad-dritt tal-Unjoni jridu jiġu interpretati skont l-għanijiet tagħhom. L-Artikolu 1 tar-Regolament (KE) Nru 338/97 jipprovdi li l-għan ta' dak ir-Regolament huwa li "jipproteġi l-ispeċi ta' fawna u flora salvaġġi u li jiggarantixxi l-konservazzjoni tagħhom billi jirregola l-kummerċ fihom". Id-dispożizzjonijiet tar-Regolament għalhekk iridu jiġu interpretati b'mod konsistenti ma' dak il-għan. Barra minn hekk, l-Artikolu 191(2) tat-Trattat dwar il-Funzjonament tal-Unjoni Ewropea (TFUE) jipprovdi li l-politika ambjentali tal-Unjoni għandha tkun ibbażata fuq il-prinċipju ta' prekawzjoni. Skont dak il-prinċipju, jekk azzjoni jew politika jkollha r-riskju ssuspettat li tikkawża ħsara lill-pubbliku jew lill-ambjent, fin-nuqqas ta' kunsens xjentifiku li l-azzjoni jew il-politika tagħmel ħsara, l-oneru tal-provi li din ma tagħmilx ħsara jaqa' fuq dawk li jieħdu l-azzjoni. Il-prinċipju għandu l-għan li jassigura livell ogħla ta' protezzjoni ambjentali permezz ta' teħid preventiv ta' deċiżjonijiet fil-każ ta' riskju. Fil-prattika, il-kamp ta' applikazzjoni ta' dan il-prinċipju huwa wiesa' u jkopri wkoll il-politika dwar il-konsumatur, il-leġislazzjoni tal-Unjoni dwar l-ikel, u s-saħħa tal-bniedem, l-annimali u l-pjanti. Skont l-Artikolu 5(2)(d) tar-Regolament (KE) Nru 338/97, meta jkunu qegħdin jivvalutaw l-applikazzjonijiet għall-esportazzjoni u r-riesportazzjoni ta' qrun tar-rinoċeronti, l-Awtoritajiet Amministrattivi jridu jkunu sodisfatti, wara konsultazzjoni mal-awtorità xjentifika kompetenti, li ma jkunx hemm fatturi oħra li għandhom x'jaqsmu mal-konservazzjoni tal-ispeċi li jistgħu jiskoraġġixxu l-ħruġ tal-permess ta' importazzjoni. Dawk id-dispożizzjonijiet japplikaw għall-applikazzjonijiet għall-permessi ta' esportazzjoni kif ukoll għar-riesportazzjoni ta' kampjuni tal-ispeċijiet imsemmija fl-Anness A u fl-Anness B. Din il-kundizzjoni tapplika għall-kampjuni kollha ta' qrun tar-rinoċeronti, indipendentement minn jekk ikunux ikkunsidrati bħala "kampjun maħdum" jew le. Is-servizzi tal-Kummissjoni u l-Kumitat tal-Unjoni dwar il-Kummerċ tal-Fawna u l-Flora Selvaġġi jqis li, fiċ-ċirkustanzi preżenti, fid-dawl tal-prinċipju ta' prekawzjoni, u sakemm ma jiġix ippruvat xjentifikament u konlużivament bil-kontra, l-Istati Membri għandhom jikkunsidraw li hemm fatturi serji relatati mal-konservazzjoni tal-ispeċi tar-rinoċeronti li jistgħu jiskoraġġixxu l-ħruġ ta' permessi għall-esportazzjoni u r-riesportazzjoni. Minħabba f'hekk, is-servizzi tal-Kummissjoni u l-Kumitat tal-Unjoni dwar il-Kummerċ tal-Fawna u l-Flora Selvaġġi jqisu li l-Istati Membri għandhom id-dritt jassiguraw li, bħala miżura temporanja, ma jinħarġux permessi ta' esportazzjoni jew riesportazzjoni għall-qrun tar-rinoċeronti, għajr f'każijiet fejn ikun ċar biżżejjed li l-permess ikun ser jintuża għal għanijiet leġittimi, bħal f'każijiet fejn: l-oġġett ikun parti minn skambju ġenwin ta' oġġetti kulturali jew artistiċi bejn istituzzjonijiet ta' reputazzjoni tajba (jiġifieri mużewijiet); l-Awtorità Amministrattiva tal-Istat Membru kkonċernat tkun sodisfatta li l-oġġett ikun biċċa arti rikonoxxuta u tkun kunfidenti li l-valur tagħha jassigura li ma tintużax għal skopijiet oħra; l-oġġett ma jkunx inbiegħ u jkun wirt li jiċċaqlaq bħala parti mir-rilokazzjoni ta' familja jew bħala parti minn legat; jew Dan ir-reġim japplika fir-rigward taċ-Ċina kontinentali, iżda mhux għal Ħong Kong, il-Makao jew it-Tajwan, li l-leġislazzjoni tagħhom tawtorizza l-kummerċ tal-qrun tar-rinoċeronti f'konformità mar-regoli CITES. Qabel ma joħroġ permess ta' esportazzjoni skont il-kundizzjonijiet stabbiliti f'din is-sezzjoni, l-Istat Membru kkonċernat għandu jinforma lill-awtoritajiet CITES tal-pajjiż tad-destinazzjoni dwar dan u jivverifika li dawn jaqblu mal-importazzjoni ta' dak il-kampjun. L-identitajiet tal-esportatur u tal-importatur iridu jiġu verifikati u rreġistrati (eż. billi tinżamm kopja tad-dokumenti tal-identifikazzjoni tagħhom). Qabel l-adozzjoni tal-ewwel verżjoni ta' dan id-dokument ta' gwida, l-Istati Membri kienu qegħdin jirċievu numru dejjem jiżdied ta' applikazzjonijiet għal ċertifikati ta' kummerċ intra-UE għall-qrun tar-rinoċeronti skont l-Artikolu 8(3) tar-Regolament (KE) Nru 338/97. Hija neċessarja gwida fuq livell tal-UE sabiex ikun assigurat li dawk l-applikazzjonijiet jiġu ttrattati b'mod konsistenti madwar l-UE kollha. Konsegwentement ma jistax jiġi kkunsidrat li l-Artikolu 8(3) jagħti dritt għal ċertifikat għall-kummerċ intra-UE lill-applikanti, anki meta tiġi ssodisfata waħda mill-kundizzjonijiet stabbiliti fis-subparagrafi (a) sa (h). Barra minn hekk, l-Artikolu 8(3) huwa soġġett għall-prinċipju ta' prekawzjoni u, kif diskuss aktar 'il fuq, l-oneru tal-provi sabiex jintwerew il-leġittimità u l-konsistenza ta' tranżazzjoni mal-għanijiet tar-Regolament (KE) Nru 338/97 għalhekk jaqa' fuq l-applikant. Meta jirċievi applikazzjoni għall-użu kummerċjali tal-qrun tar-rinoċeronti fi ħdan l-UE skont l-Artikolu 8(3), Stat Membru għandu d-dritt skont il-liġi tal-Unjoni li jirrifjuta li jagħti ċertifikat, anki meta tiġi ssodisfata waħda mill-kundizzjonijiet stabbiliti fis-subparagrafi (a) sa (h), bil-kundizzjoni li r-rifjut ikun kompatibbli mal-prinċipju tal-proporzjonalità (jiġifieri r-rifjut ikun xieraq sabiex tiġi protetta speċi ta' fawna jew flora selvaġġa jew sabiex tiġi garantita l-konservazzjoni tagħhom, u r-rifjut ma jmurx lil hinn minn dak li jkun meħtieġ sabiex jintlaħaq dak l-għan). Is-servizzi tal-Kummissjoni u l-Kumitat tal-Unjoni dwar il-Kummerċ tal-Fawna u l-Flora Selvaġġi huma tal-fehma li dan se jkun il-każ meta l-leġittimità u l-konsistenza ta' tranżazzjoni mal-għanijiet tar-Regolament (KE) Nru 338/97 ma jkunux intwerew b'mod konklussiv mill-applikant. Mingħajr preġudizzju għall-paragrafu ta' qabel, u minħabba ċ-ċirkustanzi deskritti fl-ewwel sezzjoni tad-dokument preżenti, l-Istati Membri, bħala miżura temporanja, fil-prinċipju ma għandhom jagħtu l-ebda ċertifikat għall-qrun tar-rinoċeronti skont l-Artikolu 8(3). Fejn, minkejja r-rakkomandazzjonijiet speċifikati hawn fuq, id-dispożizzjonijiet skont il-liġi domestika ta' Stat Membru ma jippermettux lill-awtoritajiet tiegħu li jirrifjutaw applikazzjonijiet għal ċertifikati intra-UE għall-qrun tar-rinoċeronti kif stipulat hawn fuq, għandhom jiġu segwiti r-rakkomandazzjonijiet ta' hawn taħt. Minħabba ż-żieda fl-attivitajiet illegali relatati mal-qrun tar-rinoċeronti fl-UE u l-involviment tal-kriminalità organizzata li tfittex li tikseb u tikkummerċjalizza dawn il-prodotti, l-Istati Membri huma rakkomandati li jsegwu approċċ ibbażat fuq ir-riskju u jassiguraw skrutinju massimu fl-immaniġġar tal-applikazzjonijiet għal ċertifikati intra-UE. F'dak il-kuntest, huwa ta' rilevanza partikolari li gruppi involuti f'attivitajiet kriminali relatati mal-qrun tar-rinoċeronti kienu qegħdin jużaw b'mod frodulenti ċertifikati tal-Unjoni għal kummerċ intra-UE maħruġa skont l-Artikolu 8(3) bħala dokumenti mfassla sabiex jattestaw il-legalità tal-kampjuni misruqa. Barra minn hekk, dan l-aħħar kienu proposti għall-bejgħ kampjuni misruqa, b'mod partikolari fi djar tal-irkanti fi ħdan l-Unjoni. Għalhekk hemm riskju li ċ-ċertifikati tal-Unjoni għall-kummerċ intra-UE jintużaw minn dawk il-gruppi bħala parti mill-istrateġija globali tagħhom biex jakkwistaw u jinnegozjaw b'mod illegali qrun tar-rinoċeronti. L-Istati Membri għandhom ir-responsabbiltà li jevitaw li joħorġu ċertifikati li jistgħu jiffaċilitaw tali attivitajiet u għalhekk għandhom jimmaniġġaw dawk l-applikazzjonijiet għall-kummerċ fl-Unjoni b'mod li jnaqqsu dan ir-riskju għall-minimu possibbli. Ir-reġim applikabbli għall-kummerċ intra-Unjoni tal-qrun tar-rinoċeronti jvarja skont il-kundizzjonijiet stabbiliti fis-subparagrafi (a), (b) u (c) tal-Artikolu 8(3). L-applikant l-ewwel nett irid juri li l-kampjun inkiseb "50 sena qabel id-dħul fis-seħħ tar-Regolament (KE) Nru 338/97", jiġifieri qabel it-3 ta' Marzu 1947, Barra minn hekk, il-fatt li qarn tar-rinoċeronti jkun sempliċement immuntat fuq plakka, tarka jew xi tip ieħor ta' bażi, mingħajr l-ebda alterazzjoni oħra tal-istat naturali tiegħu, m'għandux ikun suffiċjenti sabiex il-prodott jitqies bħala "kampjun maħdum" skont l-Artikolu 2(w) tar-Regolament (KE) Nru 338/97. Id-dokument ta' gwida prodott mill-Kummissjoni Ewropea dwar il-kampjuni maħduma għandu jiġi emendat skont dan. Barra minn hekk, ir-rekwiżit skont l-Artikolu 2(w) li l-alterazzjoni tkun twettqet għal "ġojjelli, tiżjin, arti, utilità, jew strumenti mużikali" għandu jiġi kkunsidrat b'mod strett u bir-reqqa, billi jidher li f'xi każijiet riċenti, in-natura artistika tal-alterazzjoni (bħal tinqix, inċiżjoni, inseriment jew twaħħil sinifikanti ta' oġġetti artistiċi jew ta' utilità, eċċ.) ma kinitx ċara, f'liema każ ma kinux issodisfati l-kundizzjonijiet fl-Artikolu 2(w). Meta jsiru applikazzjonijiet għall-kummerċ intra-Unjoni ta' qrun tar-rinoċeronti skont l-Artikolu 8(3)(c), l-Istati Membri huma mfakkra li, billi l-importazzjoni ta' qrun tar-rinoċeronti (bħala oġġetti personali, b'mod partikolari trofej tal-kaċċa) hija possibbli biss għal raġunijiet mhux kummerċjali, ma hemm l-ebda possibbiltà li s-sidien tagħhom jingħataw ċertifikat għal għan kummerċjali fi ħdan l-Unjoni skont l-Artikolu 8(3)(c). Jekk jingħata, iċ-ċertifikat għandu jiddeskrivi l-oġġett f'dettall suffiċjenti sabiex ikun ċar li jista' jintuża biss għall-kampjun ikkonċernat u ma jistax jiġi riċiklat għall-użu għal kampjuni oħra. Barra minn hekk u fejn il-leġislazzjoni tippermetti, l-Istati Membri jistgħu jikkunsidraw li jiġbru, jivverifikaw u jirreġistraw l-identitajiet tal-applikant u tax-xerrej (eż. billi jżommu kopja tad-dokumenti tal-identifikazzjoni tagħhom). Għandha tiġi stabbilita kundizzjoni li tobbliga lill-bejjiegħ li jinforma lill-awtoritajiet dwar l-identità tax-xerrej. Barra minn hekk, iċ-ċertifikati tal-Unjoni għall-kummerċ intra-UE għandhom jinħarġu fuq bażi speċifika għat-tranżazzjoni — li tippermetti tranżazzjoni waħda biss - li jfisser ukoll li ċ-ċertifikat se jkun validu biss għad-detentur imsemmi fil-kaxxa 1 ta' dak iċ-ċertifikat. Dan huwa bbażat fuq it-tieni subparagrafu tal-Artikolu 11(3) tar-Regolament (KE) Nru 865/2006 li jippermetti lill-Istati Membri li joħorġu ċertifikati speċifiċi għat-tranżazzjonijiet fejn huwa kkunsidrat li hemm fatturi oħrajn relatati mal-konservazzjoni tal-ispeċi li jistgħu jiskoraġġixxu l-ħruġ ta' ċertifikat speċifiku għall-kampjuni. Sabiex tiġi indirizzata dik il-problema, fil-laqgħa tat-Task Force tas-CITES għall-Infurzar dwar ir-Rinoċeronti (ara n-nota ta' qiegħ il-paġna 4) ġie rrakkomandat li "jiġu implimentati kontrolli leġislattivi u ta' infurzar sabiex jiġi evitat li qrun li jkunu parti minn trofej miksuba legalment jintużaw għal skopijiet oħra għajr trofej tal-kaċċa, u sabiex ikun assigurat li dawn it-trofej jibqgħu fil-pussess tas-sidien tagħhom għall-iskop indikat fil-permess tal-esportazzjoni tas-CITES". F'dak il-kuntest, huwa rakkomandat li l-Istati Membri tal-UE: meta jiddeċiedu dwar il-ħruġ ta' applikazzjoni għall-importazzjoni għal trofew tal-kaċċa ta' eżemplari tar-rinoċeronti: joqogħdu partikolarment attenti li l-applikant ikollu esperjenza tal-kaċċa u jinfurmawh li l-importazzjoni fl-UE tista' tiġi awtorizzata biss għall-użu personali, jekk ikun meħtieġ, jikkuntattjaw lill-pajjiż tal-esportazzjoni, sabiex jassiguraw li l-awtoritajiet amministrattivi tas-CITES ikunu infurmati dwar il-kaċċa u l-esportazzjoni ppjanati u ma jkollhom l-ebda informazzjoni li tista' tiskoraġġixxi l-ħruġ tal-permess ta' importazzjoni lill-applikant. meta (wara li jivverifikaw sewwa li jkunu ssodisfati l-kundizzjonijiet kollha skont ir-Regolament Nru 338/97 u r-Regolamenti assoċjati tal-Kummissjoni) joħorġu l-permess tal-importazzjoni, jinkludu fil-permess is-sentenza segwenti: "L-importazzjoni ta' dan it-trofew tal-kaċċa hija għall-użu personali biss. L-oġġett għandu jibqa' fil-pussess tad-detentur ta' dan il-permess. Huwa għandu jiġi ppreżentat lill-awtoritajiet kompetenti fuq it-talba tagħhom"; Ir-rati modifikati huma indikati b'tipa grassa. Membri tal-familja tal-ħaddiema irrispettivament mill-età Pensjonanti li għandhom inqas minn 65 sena Membri tal-familja ta' pensjonanti, li għandhom inqas minn 65 sena Pensjonanti li għandhom 65 sena jew aktar Membri tal-familja ta' pensjonanti li għandhom 65 sena u aktar L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-Kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7905 — Hammerson/Allianz Group/Dundrum Town Centre, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7926 — Goldman Sachs/Northgate, f'dan l-indirizz: L-attivitajiet kummerċjali tal-impriżi kkonċernati huma: Cinven hija impriża ta' investiment ta' ekwità privata, attiva permezz tal-kumpaniji ta' portafoll tagħha fis-servizzi tan-negozju, il-konsumatur, is-servizzi finanzjarji, il-kura tas-saħħa, l-industrija, it-teknoloġija, il-midja u t-telekomunikazzjonijiet, ERGO Italia hija attiva fis-settur tal-assigurazzjoni, u toffri esklużivament fl-Italja kemm prodotti tal-assigurazzjoni tal-ħajja, kif ukoll topera fid-distribuzzjoni tal-prodotti tal-assigurazzjoni. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni Ewropea permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7894 — Cinven/ERGO Italia, f'dan l-indirizz: L-attivitajiet kummerċjali tal-impriżi kkonċernati huma: Carlyle tiġġestixxi fondi li jinvestu globalment madwar erba' dixxiplini ta' investiment: (i) Ekwità Privata Korporattiva (akkwiżizzjoni u kapital ta' tkabbir); (ii) Assi Reali (proprjetà immobbli, infrastruttura u enerġija, u riżorsi rinnovabbli); (iii) Strateġiji tas-Suq Globali (kreditu strutturat, mezzanine, distressed, fondi ħeġġ, u dejn tas-suq medju); u (iv) Soluzzjonijiet (programm ta' fond tal-fondi ta' ekwità privata u attivitajiet relatati sekondarji u ta' koinvestiment), Coop hija l-unika proprjetarja ta' EVA Capital B.V., li min-naħa tagħha hija l-unika proprjetarja ta' Hunkemöller International B.V. ("HKM"). HKM tiddisinja u tbiegħ bl-imnut ħwejjeġ ta' taħt tan-nisa, fosthom riċipetti u lingerie, ilbies ta' taħt u malji tal-għawm u għandha l-ħwienet, fosthom ħwienet bi franchise, primarjament fl-UE u fil-Lvant Nofsani. Coop u EVA Capital B.V. ma għandhom l-ebda attivitajiet oħra tan-negozju apparti milli huma kumpaniji azzjonarji għal HKM. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7892 — The Carlyle Group/Hunkemöller, f'dan l-indirizz:
Extracted from C_015_2016.html